Кронштадт

Кронштадт, Крунштат (герм. Krone — «корона» ва Stadt — «шегьер») — Урусатда авай порт тир шегьер, Фин заливда авай Котлин островдални адан къвалав гвай куьлуь островрал ва дамбадал чка кьунвайди. Федерал метлеб авай Санкт-Петербург шегьердин Крунштат райондик квай тек сад тир яшамишдай чка (шегьер), адан шегьердин къенепатан муниципал гьасил я. Агьалийрин кьадар — 44 401 кас я. (2018). 2010-лагьай 2010-лагьай йисан Вириурусатдин агьалияр сиягьдиз къачунин малуматралди, кьилин миллетдин кӀватӀал — урусар я (39 081 кас, 80,9 %), гьакӀни Кронштадта 2531 лезги яшамишзава (0,05 %).. Шегьердин тарих 1704-лагьай йисуз Котлин островдал эцигнавай Крошлот лугьудай къаладилай эгечӀзава. 1724-лагьай йисуз Петрди Кронштадт тӀвар алай къаладин бине кутуна. Кронштадт райондин администрация кьил — Олег Довганюк я. Вичин къуллугъдал ам 2016-лагьай йисан 14-лагьай апрелдиз тайинарна. 1990-лагьай йисуз шегьердин тарихдин юкь ЮНЕСКОдин Виридуьньядин Ирсинин сиягьдик кутуна («Санкт-Петербургдин тарихдин юкь ва адахъ галкӀанвай памятникрин комлекс» лугьудай объектдин ибаратдик кваз). 2009-лагьай йисан апрелдин вацра Крунштатдиз Аскервилин баркаллувилин шегьердин тӀвар гана. Урасатдин Банкуни 2013-лагьай йисан майдиз «Аскервилин баркаллувилин шегьерар» лугьудай сериядин къене Крунштатдин герб алай рикӀел хуьнин монета акъудна. Агьалияр 2010-лагьай йисан Вириурусатдин агьалияр сиягьдиз къачунин малуматралди, шегьерда 43 005 кас яшамишзавай тир, абурукай итимар — 46,4 %, папар — 53,6 %. 1000 итимдал 1155 паб гьалтзава. Стхавилин шегьерар Севастополь, Урусат/Украина (2013) Кьвевар, Дагъустан, Урусат (2001) Зеленодольск, Татарстан, Урусат (1997) Котка, Финляндия (1993) Мюльхаузен, Германия (1995) Нафплион, Греция (2008) Новочеркасск, Ростов вилаят, Урусат (2004) Норборг, Дания (1998) Укселёсунд, Швеция (1995) Осиповичи, Белоруссия (1998) Пила, Польша (1993) Госики, Япония (2001), 2006 йисалай — Сумото Тулон, Франция (1997) Мессина, Италия (2011) Феодосия, Урусат/Украина (2010) Баянар